Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 14 ก.ค.65
Daily Focus-บล.ฟินันเซีย ไซรัส ประจำวันที่ 14 ก.ค.65
14 ก.ค. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index แกว่งตัวในแดนลบกรอบ 1,535-1,550 จุด โดยถูกกดดันจากตัวเลขเงินเฟ้อสหรัฐฯเดือน มิ.ย. สูงกว่าที่ตลาดคาด ส่งผลให้ตลาดคาด FED จะขึ้นดอกเบี้ยแรงในการประชุมปลายเดือนนี้ ทำให้ Dollar Index ยังยืนทรงตัวในระดับสูง
ขณะที่ Bond Yield 2Y ของสหรัฐฯพุ่งขึ้นแตะ 3.18% ขณะที่ 10Y แกว่งผันผวนและทรงตัวที่ 2.94% ทำให้ยังคงภาพ Inverted Yield Gap อย่างต่อเนื่องและกว้างขึ้น สะท้อนความกังวลโอกาสเกิด Recession ปีหน้า ซึ่งเป็นปัจจัยกดดันสินทรัพย์เสี่ยง อย่างไรก็ตามยังคงมุมมองเดิมว่า SET Index จะแกว่งตัวได้แข็งแรงกว่าภูมิภาคอื่นจากแนวโน้มเศรษฐกิจที่อยู่ในทิศทางขาขึ้นจากการทยอยเปิดประเทศ ส่วนโฟกัสอยู่ที่การเริ่มประกาศผลประกอบการไตรมาส 2/65 ของกลุ่มธนาคารวันนี้ ยังมองแนวรับหลัก 1,500-1,520+- จุด จะทำงานได้ดีและเป็นโอกาสเข้าสะสมโดยคาดหวังการรีบาวด์ ส่วนหุ้นยังเน้นกลุ่ม Value Play ที่เกี่ยวข้องกับสินค้าบริการจำเป็น
ด้านกลยุทธ์ : เน้นลงทุนหุ้น Value and Defensive Play // รอสะสมหุ้นบริเวณ 1500-1,520+- จุด
ส่วนหุ้นเด่นเดือน ก.ค. : CK, CPN, GFPT, KTB, MAKRO